

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΛΕΥΚΑΔΑΣ**

**ΔΗΜΟΣ ΛΕΥΚΑΔΑΣ**

**ΤΕΧΝΙΚΗ ΥΠΗΡΕΣΙΑ**

**ΑΡΙΘΜ. ΜΕΛΕΤΗΣ :319/2020**

****

**ΜΕΛΕΤΗ**

**«*ΠΡΟΜΗΘΕΙΑ ΚΑΥΣΙΜΩΝ ΓΙΑ ΤΙΣ ΑΝΑΓΚΕΣ ΤΩΝ Δ.Ε.ΚΑΡΥΑΣ-ΣΦΑΚΙΩΤΩΝ ΔΗΜΟΥ ΛΕΥΚΑΔΑΣ ΓΙΑ ΔΥΟ (2) ΕΤΗ*»**

****

**ΠΡΟΫΠΟΛΟΓΙΣΜΟΣ ΔΑΠΑΝΗΣ**

**51.360,06€**

**ΜΕ ΦΠΑ 24%**

|  |  |  |  |  |
| --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  | Έργο |  | ***ΠΡΟΜΗΘΕΙΑ ΚΑΥΣΙΜΩΝ ΓΙΑ ΤΙΣ ΑΝΑΓΚΕΣ ΤΩΝ Δ.Ε.ΚΑΡΥΑΣ-ΣΦΑΚΙΩΤΩΝ ΤΟΥ Δ. ΛΕΥΚΑΔΑΣ ΓΙΑ ΔΥΟ (2) ΕΤΗ*** |
| νομοσ λευκαδασ |  | Προϋπ. |  | **51.360,06 Ευρώ** | ( με Φ.Π.Α. **24 %**) |
| ΔΗΜΟΣ ΛΕΥΚΑΔΑΣ |  | Πηγή |  | **ΙΔΙΟΙ ΠΟΡΟΙ** |
| Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ |  |  |  |  |

# ΤΕΧΝΙΚΗ ΕΚΘΕΣΗ

Με την παρούσα μελέτη ο Δήμος Λευκάδας θα προμηθευτεί υγρά καύσιμα (πετρέλαιο κίνησης, πετρέλαιο θέρμανσης, βενζίνη αμόλυβδη) που απαιτούνται για τη λειτουργία και συντήρηση των οχημάτων, μηχανημάτων έργου και του λοιπού μηχανολογικού εξοπλισμού και εγκαταστάσεων, καθώς και τη θέρμανση των δημοτικών κτιρίων, καθώς & όλων γενικά των αναγκών του Δήμου στις Δ.Ε.ΚΑΡΥΑΣ-ΣΦΑΚΙΩΤΩΝ, για δύο έτη.

Η προμήθεια θα εκτελεστεί με συνοπτικό διαγωνισμό και κριτήριο κατακύρωσης:

- Για τα καύσιμα: την πλέον συμφέρουσα οικονομική προσφορά με βάση τιμή που προκύπτει από το μεγαλύτερο ποσοστό έκπτωσης (%) στη διαμορφούμενη μέση μηνιαία λιανική τιμή πώλησης κάθε είδους καυσίμου για το Ν. Λευκάδας και το Ν. Αιτ/νίας, όπως αυτές προσδιορίζονται από το Παρατηρητήριο Τιμών Υγρών Καυσίμων του Υπουργείου Ανάπτυξης & Ανταγωνιστικότητας.

Ειδικά για τα καύσιμα γίνονται δεκτές προσφορές και με αρνητικό ποσοστό έκπτωσης χωρίς αυτό να υπερβαίνει το 5% (Ν. 4257/2014).

Η εκτέλεση της προμήθειας διέπετε από τον Ν. 4412/2016 (ΦΕΚ 147/τ. Α’/8-8-2016) «Δημόσιες συμβάσεις έργων, προμηθειών και υπηρεσιών» (προσαρμογή στις οδηγίες 2014/24/ΕΕ και 2014/25/ΕΕ).

Η ποιότητα των καυσίμων πρέπει να είναι όμοια με εκείνη που παράγουν τα κρατικά διυλιστήρια (ΕΛ.Δ.Α) και τα προσφερόμενα λιπαντικά πρέπει να έχουν έγκριση κυκλοφορίας που δίδεται μετά την καταχώρηση των προσφερόμενων λιπαντικών στον κατάλογο που τηρεί η Δ/νση Πετροχημικών του Γενικού Χημείου του Κράτους.

Ο Δήμος Λευκάδας διατηρεί το δικαίωμα να αποστέλλει δείγματα από τα καύσιμα και τα λιπαντικά στο Γενικό Χημείο του Κράτους, ώστε να ελέγχεται τόσο η ποιότητα όσο και το αν πληρούν τις απαιτούμενες προδιαγραφές.

Η παράδοση των ειδών (καύσιμα και λιπαντικά) θα γίνει τμηματικά κατά τη διάρκεια της σύμβασης, ανάλογα με τις ανάγκες της υπηρεσίας και κατόπιν συνεννόησης με τις αρμόδιες Υπηρεσίες.

Οι τιμές του ενδεικτικού προϋπολογισμού ελήφθησαν από το Παρατηρητήριο Τιμών Υγρών καυσίμων του Υπουργείου Οικονομίας και Ανάπτυξης για τον Ν. Λευκάδας και τον ν. Αιτ/νίας κατά την 16/10/2019 και για τον υπολογισμό του κόστους των λιπαντικών, βάσει σχετικής έρευνας αγοράς και εμπειρίας από προγενέστερη προμήθεια αντίστοιχων ειδών.

Ο προϋπολογισμός της προμήθειας, **ανά έτος** ανέρχεται ενδεικτικά στο ποσό των 20.709,700 € χωρίς Φ.Π.Α. ή **25.680,028€** συμπεριλαμβανομένου του ΦΠΑ 24 %. H συνολική δαπάνη και για τα δύο έτη διαμορφώνεται στο ποσό των **25.680,028 €** με Φ.Π.Α. 24%, το οποίο θα καλυφθεί εξ ολοκλήρου από ίδιους πόρους του Δήμου.

Οι προς προμήθεια ποσότητες των καυσίμων θα διαμορφώνονται ανάλογα με την κίνηση των οχημάτων ή τις καιρικές συνθήκες (πετρέλαιο θέρμανσης), δεν θα είναι σταθερές ανά μήνα και δεσμευτικές από μέρος του Δήμου .

Η προσφορά του/των αναδόχου/αναδόχων θα ισχύει μέχρι το πέρας της σύμβασης. Οι προσφορές θα περιέχουν πλήρεις τεχνικές προδιαγραφές με τα φυσικοχημικά χαρακτηριστικά των καυσίμων και τις τεχνικές προδιαγραφές των λιπαντικών προς προμήθεια, ώστε να είναι δυνατή η αξιολόγησή τους. Επίσης στις προσφορές θα επισυνάπτονται όλα τα δικαιολογητικά, τα οποία αναφέρονται στη διακήρυξη.

|  |  |  |
| --- | --- | --- |
| ΘΕΩΡΗΘΗΚΕΛΕΥΚΑΔΑ 2/12/2020Ο Δ/ΝΤΗΣ ΤΕΧΝΙΚΩΝ ΥΠΗΡΕΣΙΩΝΑΡΕΘΑΣ ΣΠΥΡΙΔΩΝΧΗΜ. - ΠΟΛ. ΜΗΧΑΝΙΚΟΣ  |  | ΣΥΝΤΑΧΘΗΚΕΛΕΥΚΑΔΑ 2/12/2020ΠΑΝΤΖΟΥ ΖΩΗΠΕ ΜΗΧ. ΠΑΡΑΓΩΓΗΣ & ΔΙΟΙΚΗΣΗΣ  |

|  |  |  |  |  |
| --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  | Έργο |  | ***ΠΡΟΜΗΘΕΙΑ ΚΑΥΣΙΜΩΝ ΓΙΑ ΤΙΣ ΑΝΑΓΚΕΣ των Δ.Ε.ΚΑΡΥΑΣ-ΣΦΑΚΙΩΤΩΝ ΤΟΥ Δ. ΛΕΥΚΑΔΑΣ ΓΙΑ ΔΥΟ (2) ΕΤΗ*** |
| νομοσ λευκαδασ |  | Προϋπ. |  | **51.360,06 Ευρώ** | ( με Φ.Π.Α. **24 %**) |
| ΔΗΜΟΣ ΛΕΥΚΑΔΑΣ |  | Πηγή |  | **ΙΔΙΟΙ ΠΟΡΟΙ** |
| Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ |  |  |  |  |

# ΤΕΧΝΙΚΕΣ ΠΡΟΔΙΑΓΡΑΦΕΣ

Οι πιο κάτω τεχνικές προδιαγραφές αφορούν την προμήθεια καυσίμων, δηλαδή πετρελαίου κίνησης, πετρελαίου θέρμανσης και αμόλυβδης βενζίνης, καθώς επίσης και λιπαντικών, για τις ανάγκες των υπηρεσιών και κτιριακών αναγκών θέρμανσης του Δήμου Λευκάδας και των Νομικών του Προσώπων για διάρκεια δύο (2) ετών.

Τα υπό προμήθεια υγρά καύσιμα θέρμανσης και κίνησης πρέπει να είναι ποιότητας όμοιας με εκείνη που παράγουν τα κρατικά διυλιστήρια και να πληρούν όλες τις προδιαγραφές που τίθενται από την κείμενη νομοθεσία.

Επίσης:

α) Το πετρέλαιο κίνησης DIESEL πρέπει να είναι απαλλαγμένο από άλλες προσμίξεις από νερό και φυσικά σε καμία περίπτωση δεν πρέπει να υπάρχει ανάμιξη με πετρέλαιο θέρμανσης.

β) Η αμόλυβδη βενζίνη θα είναι σύμφωνα με τις κρατικές προδιαγραφές (ΕΛ.Δ.Α.) Σε καμία περίπτωση δεν επιτρέπεται ανάμειξη με βενζίνη super ή νερό ή πετρέλαιο.

Ο Δήμος Λευκάδας και τα Νομικά του Πρόσωπα διατηρούν το δικαίωμα να αποστέλλουν δείγματα από τα καύσιμα και τα λιπαντικά στο Γενικό Χημείο του Κράτους με έξοδα που θα βαρύνουν τον προμηθευτή, ώστε να ελέγχεται τόσο η ποιότητα, όσο και το αν πληρούνται οι απαιτούμενες προδιαγραφές.

Τα υπό προμήθεια είδη είναι:

### Α. ΚΑΥΣΙΜΑ

#### Πετρέλαιο κίνησης

Οι παρούσες προδιαγραφές καλύπτουν τις ελάχιστες απαιτήσεις τις οποίες πρέπει να πληρεί το πετρέλαιο κίνησης, το οποίο προορίζεται να χρησιμοποιηθεί στους διάφορους τύπους κινητήρων Diesel. Ειδικότερα, το πετρέλαιο κίνησης θα είναι μίγμα υδρογονανθράκων καθαρό, διαυγές και δε θα περιέχει νερό ή άλλες ξένες ύλες σε ποσοστά μεγαλύτερα από τα προβλεπόμενα από την απόφαση του Ανωτάτου Χημικού Συμβουλίου 291/2003 «Πετρέλαιο κίνησης, προδιαγραφές και μέθοδοι ελέγχου» (ΦΕΚ 332/Β’/2004).

Οι εν λόγω υδρογονάνθρακες θα είναι αποστάγματα πετρελαίου ή προϊόντα πυρόλυσης ή και μίγματα αυτών σε τέτοιες αναλογίες, ώστε να πληρούνται όλοι οι όροι της παραπάνω απόφασης.

Το πετρέλαιο κίνησης θα έχει το φυσικό του χρώμα χωρίς την προσθήκη χρωστικών ουσιών ή ιχνηθέτου, δεν πρέπει να παρουσιάζει διαβρωτικές ιδιότητες και να μην αφήνει κατάλοιπα άνθρακα στο χώρο καύσης του κινητήρα. Δεν πρέπει να παρουσιάζει φυσικές ή χημικές μεταβολές κατά την αποθήκευσή του (ρεζερβουάρ οχήματος) και πρέπει να περιέχει όσο το δυνατό μικρότερη περιεκτικότητα σε τοξικές και ρυπογόνες ουσίες για την προστασία του περιβάλλοντος.

Γενικότερα, οι ιδιότητες του πετρελαίου κίνησης θα πρέπει να είναι σύμφωνες με τις προδιαγραφές που ορίζονται από τις ΑΧΣ 291/2003 (ΦΕΚ 332/Β’/2004), 514/2004 (ΦΕΚ 1490/Β’/9-10-2006), 460/2009 ΦΕΚ (67/Β’/2010), 316/2010 (ΦΕΚ 501/Β’/29-2-2012), 128/2016 (ΦΕΚ 3958/Β’/2016) και με κάθε άλλη ισχύουσα απόφαση κατά τη διάρκεια της σύμβασης.

Η δειγματοληψία του πετρελαίου θέρμανσης γίνεται σύμφωνα με τις απαιτήσεις της 54/2015 απόφασης του Ανώτατου Χημικού Συμβουλίου (ΦΕΚ 462/B’/2016).

O προμηθευτής θα πρέπει να φροντίζει για την καταλληλότητα αποθήκευσης των υγρών καυσίμων στις δεξαμενές (έλεγχος ακαθαρσιών, χρώματος, ξένων στοιχείων, υγρασίας και ανόμοιων τύπων καυσίμων) και να αναφέρει ενδεχόμενη ύπαρξη σχετικών τηρούμενων προδιαγραφών και αρχών ασφαλείας ως προς την διαχείριση καυσίμων κατά ISO, EN, ASTM, Εταιρικές Προδιαγραφές κλπ.

#### Βενζίνη αμόλυβδη

Οι παρούσες προδιαγραφές καλύπτουν τις ελάχιστες απαιτήσεις τις οποίες πρέπει να πληρεί η αμόλυβδη βενζίνη, η οποία προορίζεται να χρησιμοποιηθεί στους διάφορους τύπους βενζινοκινητήρων που έχουν σχεδιαστεί να λειτουργούν με αμόλυβδη βενζίνη. Βαθμός οκτανίων 95 (ΜΙΝ). Η αμόλυβδη βενζίνη θα έχει το φυσικό της χρώμα χωρίς την προσθήκη οποιασδήποτε χρωστικής ουσίας. Για την εύκολη ανίχνευση της παρουσίας της σε άλλα είδη βενζινών αυτοκινήτων η αμόλυβδη βενζίνη θα ιχνηθετείται με κινιζαρίνη σε ποσοστό 3 χιλιοστόγραμμα ανά λίτρο. Η ποιοτική ανίχνευση και ο ποσοτικός προσδιορισμός της κινιζαρίνης θα γίνονται όπως περιγράφεται στην μέθοδο ΙΡ 298/92.

Για τη βελτίωση των χαρακτηριστικών ποιότητας της αμόλυβδης βενζίνης επιτρέπεται η χρήση προσθέτων. Τα πρόσθετα αυτά πρέπει να μην έχουν επιβλαβείς επιπτώσεις στο περιβάλλον και στους κινητήρες.

Η προσθήκη θα γίνεται με ευθύνη των εταιρειών εμπορίας πετρελαιοειδών, όσον αφορά την αποτελεσματικότητά τους για το σκοπό για τον οποίο προορίζονται.

Για την προστασία του συστήματος των καταλυτών των αυτοκινήτων απαγορεύεται η προσθήκη στην αμόλυβδη βενζίνη, ενώσεων του φωσφόρου.

Για τον περιορισμό της οξύτητας της αμόλυβδης βενζίνης, η οξύτητα της χρησιμοποιούμενης αιθανόλης δε θα πρέπει να ξεπερνά τα 0,007% m/m, όταν ελέγχεται σύμφωνα με τη μέθοδο ASTM D 1613/1991.

Οι προβλεπόμενες προδιαγραφές και μέθοδοι ελέγχου της αμόλυβδης βενζίνης θα πρέπει να είναι σύμφωνες με τις αποφάσεις του Ανώτατου Χημικού Συμβουλίου 291/2003 (ΦΕΚ 332/Β’/2004), 513/2004 (ΦΕΚ 1149/Β’/2005), 510/2004/07 (ΦΕΚ 872/Β’/4-6-2007), 460/2009 (ΦΕΚ 67/Β’/2010), 316/2010 (ΦΕΚ 501/Β’/2012), 128/2016 (ΦΕΚ 3958/Β’/2016) και με κάθε άλλη ισχύουσα απόφαση κατά τη διάρκεια της σύμβασης.

H δειγματοληψία της αμόλυβδης βενζίνης θα γίνεται σύμφωνα με τις απαιτήσεις της 54/2015 απόφασης του Ανώτατου Χημικού Συμβουλίου (ΦΕΚ 462/B’/2016).

O προμηθευτής θα πρέπει να φροντίζει για την καταλληλότητα αποθήκευσης των υγρών καυσίμων στις δεξαμενές (έλεγχος ακαθαρσιών, χρώματος, ξένων στοιχείων, υγρασίας και ανόμοιων τύπων καυσίμων) και να αναφέρει ενδεχόμενη ύπαρξη σχετικών τηρούμενων προδιαγραφών και αρχών ασφαλείας ως προς την διαχείριση καυσίμων κατά ISO, EN, ASTM, Εταιρικές Προδιαγραφές κλπ.

#### Πετρέλαιο θέρμανσης

Οι παρούσες προδιαγραφές καλύπτουν τις ελάχιστες απαιτήσεις τις οποίες πρέπει να πληρεί το πετρέλαιο θέρμανσης, το οποίο προορίζεται να χρησιμοποιηθεί σε καυστήρες εγκαταστάσεων θέρμανσης σχεδιασμένους να λειτουργούν με αποστάγματα πετρελαίου.

Ειδικότερα, το πετρέλαιο θέρμανσης θα είναι μείγμα υδρογονανθράκων καθαρό, διαυγές και δε θα περιέχει νερό ή άλλες ξένες ύλες σε ποσοστά μεγαλύτερα από τα προβλεπόμενα από την απόφαση του Ανωτάτου Χημικού Συμβουλίου 467/2002 «Προδιαγραφές και μέθοδοι ελέγχου του πετρελαίου θερμάνσεως» (ΦΕΚ 1531/Β’/16-10-2003).

Οι εν λόγω υδρογονάνθρακες θα είναι αποστάγματα πετρελαίου ή προϊόντα πυρόλυσης ή και μίγματα αυτών σε τέτοιες αναλογίες, ώστε να πληρούνται όλοι οι όροι της παραπάνω απόφασης.

Το πετρέλαιο θέρμανσης έχει χρώμα κόκκινο και περιέχει ιχνηθέτη solvent yellow 124, όπως περιγράφεται στην 468/2003 απόφαση του Ανώτατου Χημικού Συμβουλίου «Διαδικασίες χρωματισμού και ιχνηθέτησης πετρελαίου θέρμανσης» (ΦΕΚ 1273/Β’/2003), σε ποσοστό 6 χιλιοστόγραμμα ανά λίτρο πετρελαίου.

Ο χρωματισμός και η ιχνηθέτηση του πετρελαίου θέρμανσης γίνεται σύμφωνα με την προαναφερόμενη απόφαση.

Η ένταση του χρωματισμού κυμαίνεται από ASTM No 3 έως ASTM No 5.

Γενικότερα, οι ιδιότητες του πετρελαίου θέρμανσης θα πρέπει να είναι σύμφωνες με αυτές που προβλέπονται στις αποφάσεις του Ανώτατου Χημικού Συμβουλίου 467/2002 (ΦΕΚ 1531/Β’/16-10-2003), 468/2002 (ΦΕΚ 1273/Β’/5-9-2003), 316/2010 (ΦΕΚ 501/Β’/2012), 128/2016 (ΦΕΚ 3958/Β’/2016) και σε κάθε άλλη ισχύουσα απόφαση κατά τη διάρκεια της σύμβασης.

Η δειγματοληψία του πετρελαίου θέρμανσης γίνεται σύμφωνα με τις απαιτήσεις της 54/2015 απόφασης του Ανώτατου Χημικού Συμβουλίου (ΦΕΚ 462/B’/2016).

O προμηθευτής θα πρέπει να φροντίζει για την καταλληλότητα αποθήκευσης των υγρών καυσίμων στις δεξαμενές (έλεγχος ακαθαρσιών, χρώματος, ξένων στοιχείων, υγρασίας και ανόμοιων τύπων καυσίμων) αι να αναφέρει ενδεχόμενη ύπαρξη σχετικών τηρούμενων προδιαγραφών και αρχών ασφαλείας ως προς την διαχείριση καυσίμων κατά ISO, EN, ASTM, Εταιρικές Προδιαγραφές κ.λπ.

|  |  |  |
| --- | --- | --- |
| ΘΕΩΡΗΘΗΚΕΛΕΥΚΑΔΑ 2/12/2020Ο Δ/ΝΤΗΣ ΤΕΧΝΙΚΩΝ ΥΠΗΡΕΣΙΩΝΑΡΕΘΑΣ ΣΠΥΡΙΔΩΝΧΗΜ. - ΠΟΛ. ΜΗΧΑΝΙΚΟΣ  |  | ΣΥΝΤΑΧΘΗΚΕΛΕΥΚΑΔΑ 2/12/2020ΠΑΝΤΖΟΥ ΖΩΗΠΕ ΜΗΧ. ΠΑΡΑΓΩΓΗΣ & ΔΙΟΙΚΗΣΗΣ  |

|  |  |  |  |  |
| --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  | Έργο |  | ***ΠΡΟΜΗΘΕΙΑ ΚΑΥΣΙΜΩΝ ΓΙΑ ΤΙΣ ΑΝΑΓΚΕΣ ΤΩΝ Δ.Ε.ΚΑΡΥΑΣ-ΣΦΑΚΙΩΤΩΝ ΤΟΥ Δ. ΛΕΥΚΑΔΑΣ ΓΙΑ ΔΥΟ (2) ΕΤΗ*** |
| νομοσ λευκαδασ |  | Προϋπ. |  | **51.360,06 Ευρώ** | ( με Φ.Π.Α. **24 %**) |
| ΔΗΜΟΣ ΛΕΥΚΑΔΑΣ |  | Πηγή |  | **ΙΔΙΟΙ ΠΟΡΟΙ** |
| Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ |  |  |  |  |

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

**Ι. ΚΑΥΣΙΜΑ**

|  |  |  |
| --- | --- | --- |
| **ΟΜΑΔΑ Δ : ΔΗΜΟΤΙΚΕΣ ΕΝΟΤΗΤΕΣ ΣΦΑΚΙΩΤΩΝ - ΚΑΡΥΑΣ** |  |  |
|  |  |  |  |  |  |  |  |
| Δ1. ΔΗΜΟΣ ΛΕΥΚΑΔΑΣ |  |  |  |  |  |  |
| **Α/Α** | **ΕΙΔΟΣ ΠΡΟΜΗΘΕΙΑΣ** | **Μον. Μέτρ.** | **Τιμή Λίτρου** | **Ποσότητα 1ου έτους** | **Ποσότητα 2ου έτους** | **Δαπάνη** **1ου έτους** | **Δαπάνη** **2ου έτους** |
| 1 | Πετρέλαιο κίνησης | λίτρα | 1,146 € | 14.000 | 14.000 | 16.044,000 € | 16.044,000 € |
| 2 | Βενζίνη αμόλυβδη | λίτρα | 1,335 € | 700 | 700 | 934,500 € | 934,500 € |
| 3 | Πετρέλαιο θέρμανσης | λίτρα | 0,848 € | 4.400 | 4.400 | 3.731,200 € | 3.731,200 € |
| ΣΥΝΟΛΟ Δ1 | 20.709,700 € | 20.709,700 € |
| Φ.Π.Α 24% | 4.970,328 € | 4.970,328 € |
| **ΣΥΝΟΛΟ Δ1 ΜΕ Φ.Π.Α.** | **25.680,028 €** | **25.680,028 €** |
| **ΣΥΝΟΛΟ** | **51.360,06€** |
|  |  |  |  |  |  |  |

**ΓΕΝΙΚΗ ΣΥΓΓΡΑΦΗ ΥΠΟΧΡΕΩΣΕΩΝ**

ΑΡΘΡΟ 1Ο : Αντικείμενο συγγραφής

Η παρούσα συγγραφή αφορά στην προμήθεια υγρών καυσίμων για την κάλυψη των αναγκών κίνησης των μεταφορικών μέσων και μηχανημάτων του Δήμου Λευκάδας, καθώς επίσης και για την θέρμανση δημοτικών κτιρίων των Δ.Ε. Καρυάς και Σφιακιώτών.

Ο Δήμος δεν υποχρεούται να απορροφήσουν το σύνολο των ποσοτήτων που αναγράφονται στον ενδεικτικό προϋπολογισμό. Εφόσον όμως κριθεί σκόπιμη η προμήθεια του συνόλου των ποσοτήτων, ο μειοδότης υποχρεούται να ανταποκριθεί στην απαίτηση των φορέων.

Ο συνολικός προϋπολογισμός της προμήθειας ανέρχεται στο ποσό των **51.360,06**€ συμπεριλαμβανομένου του Φ.Π.Α. και θα καλυφθεί από ίδιους πόρους των ανωτέρω φορέων.

ΑΡΘΡΟ 2Ο : Ισχύουσες διατάξεις

Η διενέργεια και η εκτέλεση της προμήθειας θα γίνει σύμφωνα με τις διατάξεις :

* του άρθρου 209 του Ν. 3463/2006 (ΦΕΚ 114/Α’/08-06-2006) «Κύρωση του Κώδικα Δήμων και Κοινοτήτων», όπως τροποποιήθηκε και ισχύει.
* του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης», όπως τροποποιήθηκε και ισχύει με τον Ν. 4555/2018 «Πρόγραμμα Κλεισθένης».
* του Ν.4412/2016 (ΦΕΚ 147/Α’/08-08-2016) «Δημόσιες Συμβάσεις Έργων, προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ), όπως τροποποιήθηκε και ισχύει.
* του Ν. 4270/2014 «Αρχές Δημοσιονομικής Διαχείρισης και Εποπτείας (ενσωμάτωση της Οδηγίας 2011/85/ΕΕ) - Δημόσιο Λογιστικό» (ΦΕΚ 143Α/28-6-2014), όπως τροποποιήθηκε και ισχύει.
* του Ν. 4155/2013 (ΦΕΚ 120/Α’/2013) «Εθνικό σύστημα Ηλεκτρονικών Δημοσίων Συμβάσεων και άλλες Διατάξεις».
* του Ν. 4013/2011 (ΦΕΚ 204/Α’/15-9-2011) «Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων».
* του Ν. 3861/2010 (ΦΕΚ 112/Α’/13-7-2010) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις».
* του Ν. 3054 (Φ.Ε.Κ. 230/Α’/25-9-2002) «Οργάνωση της αγοράς πετρελαιοειδών και άλλες διατάξεις» όπως έχει τροποποιηθεί και ισχύει, και όπως τροποποιήθηκε με την υποπαράγραφο ΣΤ.2, του πρώτου άρθρου του Ν. 4254/2014 (ΦΕΚ 85/Α’/07-04-2014).
* του άρθρου 4 της από 12-12-2012 Πράξης Νομοθετικού Περιεχομένου (ΦΕΚ 240/Α΄/2012), που κυρώθηκε με το Ν. 4111/2013 (ΦΕΚ 18/Α’/2013), όπου ορίζεται ότι η διαδικασία ανάδειξης προμηθευτών-χορηγητών για προμήθειες πετρελαιοειδών για τις ανάγκες των Δήμων, των Ιδρυμάτων και όλων των νομικών τους προσώπων, πραγματοποιείται εφεξής από τους οικείους Δήμους.
* της αριθμ. 57654 (ΦΕΚ 1781/Β’/23.5.2017) Απόφασης του Υπουργού Οικονομίας και Ανάπτυξης «Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ)του Υπουργείου Οικονομίας και Ανάπτυξης».
* της αριθ. 56902/215 (ΦΕΚ 1924/Β'/2-6-2017) Απόφασης του Υπουργού Οικονομίας και Ανάπτυξης «Τεχνικές λεπτομέρειες και διαδικασίες λειτουργίας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.)»
* της αριθ. 11543/ΕΓΚ.3/26-3-2013 εγκυκλίου ΥΠ.ΕΣ με θέμα «Ανάδειξη προμηθευτών - χορηγητών προμηθειών των Δήμων, των Ιδρυμάτων και όλων των νομικών τους προσώπων, των Περιφερειών, των Ιδρυμάτων και των νομικών τους προσώπων, καθώς και των συνδέσμων ΟΤΑ α' και β' βαθμού».
* της Κ.Υ.Α. 354/2000/01 (ΦΕΚ 410/Β’/2001) «Αμόλυβδη βενζίνη, προδιαγραφές και μέθοδοι ελέγχου».
* της Κ.Υ.Α. 355/2000/01 (ΦΕΚ 410/Β’/2001) «Πετρέλαιο κίνησης, προδιαγραφές και μέθοδοι ελέγχου».
* της Κ.Υ.Α.291/2003/04 (ΦΕΚ 332/Β’/11-2-2004) : Εναρμόνιση της Ελληνικής Νομοθεσίας προς την Οδηγία 98/70/ΕΚ του Ευρωπαϊκού Κοινοβουλίου και του Συμβουλίου της 13ης Οκτωβρίου 1998 όσον αφορά την ποιότητα των καυσίμων βενζίνης και ντίζελ, όπως έχει τροποποιηθεί και ισχύει.
* της K.Y.A. 12/95/95 (ΦΕΚ 471/Β’/1995 - Διορθ. Σφαλμ. στο ΦΕΚ 570/Β’/29-6-1995): «Προδιαγραφές βαλβολινών».
* της Κ.Υ.Α. 322/2000/01 (ΦΕΚ 122/Β’/2001): «Γράσα οχημάτων Προδιαγραφές και μέθοδοι ελέγχου».
* της Κ.Υ.Α. 467/2002/03 (ΦΕΚ 1531/Β’/16-10-2003):«Προδιαγραφές και μέθοδοι ελέγχου του πετρελαίου θέρμανσης».
* της Κ.Υ.Α. 468/2002/03 (ΦΕΚ 1273/Β’/5-9-2003 – Διορθ. Σφαλμ. στο ΦΕΚ 1630/Β’/2003): «Διαδικασίες χρωματισμού και ιχνηθέτησης πετρελαίου θέρμανσης»,
* της απόφασης Α.Χ.Σ. 513/2004 «Προσαρμογή στην τεχνική πρόοδο της απόφασης Α.Χ.Σ. 291/2003 «Εναρμόνιση της Ελληνικής Νομοθεσίας προς την Οδηγία 98/70/ΕΚ του Ευρωπαϊκού Κοινοβουλίου και του Συμβουλίου της 13-10-1998, όσον αφορά την ποιότητα των καυσίμων βενζίνης και ντίζελ, όπως έχει τροποποιηθεί και ισχύει», (ΦΕΚ 1149/Β’/17-8-2005).
* της απόφασης Α.Χ.Σ 514/2004 (ΦΕΚ 1490/Β’/9-10-2006) «Καύσιμα αυτοκινήτων – Πετρέλαιο κίνησης – Απαιτήσεις και μέθοδοι Δοκιμών».
* της Κ.Υ.Α. 526/2004/2005 (ΦΕΚ 630/Β’/12-5-2005) «Απαιτήσεις, όροι κυκλοφορίας και μέθοδοι ελέγχου των λιπαντικών μηχανών εσωτερικής καύσης».
* της Κ.Υ.Α. 510/2004/07 (ΦΕΚ 872/Β’/4-6-2007) «Καύσιμα Αυτοκινήτων-Αμόλυβδη Βενζίνη-Απαιτήσεις και Μέθοδοι Δοκιμών»
* της Κ.Υ.Α. 460/2009/2010 (ΦΕΚ 67/Β’/28-1-2010) Τροποποίηση της απόφασης ΑΧΣ 92/2009 «Προσαρμογή στην τεχνική πρόοδο της αποφ. ΑΧΣ αριθ. 514/2004 «Καύσιμα αυτοκινήτων − Πετρέλαιο κίνησης – Απαιτήσεις και μέθοδοι Δοκιμών», (ΦΕΚ 1490/Β’/9-10-2006), καθώς και της απόφασης ΑΧΣ αριθ. 513/2004 «Προσαρμογή στην τεχνική πρόοδο της απόφασης Α.Χ.Σ. 291/2003 «Εναρμόνιση της Ελληνικής Νομοθεσίας προς την Οδηγία 98/70/ΕΚ του Ευρωπαϊκού Κοινοβουλίου και του Συμβουλίου της 13.10.1998, όσον αφορά την ποιότητα των καυσίμων βενζίνης και ντίζελ, όπως έχει τροποποιηθεί και ισχύει» (ΦΕΚ 1149/Β’/17-8-2005).
* της απόφασης ΑΧΣ 316/2010 (ΦΕΚ 501/Β’/29-2-2012) «Προσαρμογή της ελληνικής νομοθεσίας, στον τομέα της ποιότητας καυσίμων βενζίνης και ντίζελ, προς την οδηγία 2009/30/Ε.Κ. του Ευρωπαϊκού Κοινοβουλίου και του Συμβουλίου».
* της Κ.Υ.Α. 94/2012 (ΦΕΚ 1507/Β’/4-5-2012) Τροποποίηση απόφ. ΑΧΣ 316/2010 (ΦΕΚ 501/Β’/29-2-2012) «Προσαρμογή της ελληνικής νομοθεσίας, στον τομέα της ποιότητας καυσίμων προς την Οδηγία 2009/30/ΕΚ» προς εναρμόνιση με την Οδηγία 2011/63/ΕΕ της Ε. Επιτροπής της 1ης Ιουνίου 2011 «Για την τροποποίηση με σκοπό την προσαρμογή της στην τεχνική πρόοδο της Οδηγίας 98/70/ΕΚ του Ευρωπαϊκού Κοινοβουλίου και του Συμβουλίου σχετικά με την ποιότητα των καυσίμων βενζίνης και ντίζελ (147/2-6-2011)».
* της Κ.Υ.Α. 117/2014 (ΦΕΚ 921/Β’/21-05-2015) «Προσαρμογή της ελληνικής νομοθεσίας στον τομέα της ποιότητας καυσίμων προς την Οδηγία 2014/77/ΕΕ».
* της Κ.Υ.Α. 350/2012/13 (ΦΕΚ 2988/Β’/22-11-2013) «Προδιαγραφές, Απαιτήσεις, όροι κυκλοφορίας και μέθοδοι ελέγχου των λιπαντικών δίχρονων κινητήρων».
* της ΚΥΑ 147/2015/16 (ΦΕΚ 293/Β’/12-2-2016) «Καύσιμα αυτοκινήτων αμόλυβδη βενζίνη απαιτήσεις και μέθοδοι δοκιμών».
* της Κ.Υ.Α. 128/2016/16 (ΦΕΚ 3958/Β’/9-12-2016) Εναρμόνιση της Ελληνικής Νομοθεσίας προς την Οδηγία (ΕΕ) 2016/802 του Ευρωπαϊκού Κοινοβουλίου και του Συμβουλίου της 11ης Μαΐου 2016 «σχετικά με τη μείωση της περιεκτικότητας ορισμένων υγρών καυσίμων σε θείο».
* της Κ.Υ.Α. 54/2015/16 (ΦΕΚ 462/Β’/24-02-2016) «Διαδικασίες δειγματοληψίας, εξέτασης και γνωμοδότησης περί της κανονικότητας ή μη δειγμάτων υγρών καυσίμων».
* της Κ.Υ.Α. 76/2018/18 (ΦΕΚ 3292/Β’/08-08-2018) Τροποποίηση-συμπλήρωση της αριθμ. 322/2000 κοινής υπουργικής απόφασης (ΦΕΚ 122/Β’/ 07.02.2001) «Γράσσα οχημάτων - Προδιαγραφές και μέθοδοι ελέγχου».
* της K.Y.A. Α8/36824/3042/08 (ΦΕΚ 1335/Β’/8-7-2008) «Χορήγηση αδειών κυκλοφορίας βυτιοφόρων αυτοκινήτων ιδιωτικής χρήσης σε πρατηριούχους υγρών καυσίμων» (μεταφορές πετρελαίου θέρμανσης με ΙΧ βυτιοφόρα).
* της Υ.Α. A2-3391/09 (ΦΕΚ 1388/Β’/13-7-2009) «Αγορανομικός Κώδικας», όπως ισχύει και συγκεκριμένα άρθρα : Άρθρο 44 «Ενδείξεις επί της συσκευασίας λιπαντικών μηχανών εσωτερικής καύσεως», Άρθρο 70 «Τρόπος τήρησης τιμοκαταλόγων χονδρικής πώλησης ορυκτελαίων, ανταλλακτικών και εξαρτημάτων αυτοκινήτων, μοτοσικλετών, μηχανημάτων κ.λπ.» σε συνάρτηση με το Άρθρο 9 για όσες επιχειρήσεις εμπίπτουν στο πεδίο εφαρμογής του, Άρθρο 286 «Επιτρεπόμενες σωληνώσεις στα βυτιοφόρα αυτοκίνητα διανομής πετρελαίου θέρμανσης», Άρθρο 291 «Υποχρέωση ύπαρξης ογκομετρητών στα βυτιοφόρα αυτοκίνητα διανομής πετρελαίου θέρμανσης» και Άρθρο 320 «Υποχρεώσεις λιανοπωλητών ελαιολιπαντικών».
* της Κ.Υ.Α. Φ.2/1617/2010 (Φ.Ε.Κ. 1980/Β’/21-12-2010) «Διαδικασίες και προδιαγραφές εγκατάστασης και ελέγχου ολοκληρωμένων συστημάτων παρακολούθησης εισροών – εκροών στα πρατήρια υγρών καυσίμων. Απαιτήσεις συμμόρφωσης καταγραφής, λειτουργίας και διασφάλισης των μετρήσεων και ηλεκτρονικής αποστολής δεδομένων», όπως τροποποιήθηκε και ισχύει.
* του Ν. 4257/2014 «Επείγουσες ρυθμίσεις αρμοδιότητας Υπουργείου Εσωτερικών» και συγκεκριμένα το άρθρο 63 «Το ποσοστό έκπτωσης που προβλέπεται στο άρθρο 41 του π.δ. 173/1990, στους διαγωνισμούς πετρελαιοειδών, υπολογίζεται στη διαμορφούμενη, για έκαστο είδος, μέση τιμή της περιοχής, του Παρατηρητηρίου Τιμών Υγρών Καυσίμων του Υπουργείου Ανάπτυξης και Ανταγωνιστικότητας, όπως αυτή ορίζεται στη διακήρυξη του διαγωνισμού. Το ανωτέρω ποσοστό μπορεί να είναι και αρνητικό, χωρίς να υπερβαίνει το 5%».
* της ΚΥΑ Α2/2207/ΑΔ.1/07 (ΦΕΚ 815/Β'/2007) «Αντικατάσταση ορισμένων άρθρων της α.δ. 14/1989, στα πλαίσια αναμόρφωσης και εκσυγχρονισμού των ρυθμίσεων αυτής».
* των σε εκτέλεση των ανωτέρω νόμων, εκδοθεισών κανονιστικών πράξεων, των λοιπών διατάξεων που αναφέρονται ρητά ή απορρέουν από τα οριζόμενα στα συμβατικά τεύχη της παρούσας, καθώς και του συνόλου των διατάξεων του ασφαλιστικού, εργατικού, κοινωνικού, περιβαλλοντικού και φορολογικού δικαίου που διέπει την ανάθεση και εκτέλεση της παρούσας σύμβασης, έστω και αν δεν αναφέρονται ρητά παραπάνω και ισχύουν έως την ημερομηνία διεξαγωγής του διαγωνισμού.
* **ΕΠΙΠΛΕΟΝ**
* Την αριθμ.148/2020 ενιαία επικαιροποιημένη μελέτη που συντάχθηκε από την Τεχνική Υπηρεσία του Δήμου Λευκάδας,
* Το με αριθμ.909/22-05-2020/ΑΔΑΜ:20REQ006752482 πρωτογενές-τεκμηριωμένο αίτημα.
* Τις με αριθμ. 12432/24-07-2020/ ΑΔΑ:ΩΑΝΘΩΛΙ-89Κ/ ΑΔΑΜ:20REQ007081889, 12430/24-07-2020/ ΑΔΑ:ΨΗΞΚΩΛΙ-77Χ/ ΑΔΑΜ:20REQ007081905, 12429/24-07-2020/ ΑΔΑ:6ΒΙΖΩΛΙ-4Ν1/ ΑΔΑΜ:20REQ007082158, 12428/247-07-2020/ ΑΔΑ:ΩΛ6ΚΩΛΙ-Ν7Ο/ ΑΔΑΜ:20REQ007082130, 12427/24-07-2020/ ΑΔΑ:Ω9ΗΩΩΛΙ-ΗΔΘ /ΑΔΑΜ:20REQ007082182, 12426/24-07-2020/ ΑΔΑ:Ω0ΤΣΩΛΙ-Φ9Ω/ ΑΔΑΜ:20REQ007082210, 12425/24-07-2020/ ΑΔΑ:6ΝΗΟΩΛΙ-ΥΡ3/ ΑΔΑΜ:20REQ007082274, 12424/24-07-2020/ ΑΔΑ:Ω884ΩΛΙ-ΥΤΝ/ ΑΔΑΜ:20REQ007082362, 12423/24-07-2020 /ΑΔΑ:ΩΦΩΕΩΛΙ-Φ45/ ΑΔΑΜ:20REQ007082390, 12422/24-07-2020 /Ω98ΝΩΛΙ-ΔΨΟ/ ΑΔΑΜ:20REQ007082453, 12421/24-07-2020/ ΑΔΑ:6ΕΜΥΩΛΙ-ΖΓ4/ ΑΔΑΜ:20REQ007082507, 12419/24-07-2020/ ΑΔΑ:ΩΦ83ΩΛΙ-ΠΝΛ/ ΑΔΑΜ:20REQ007082491, 12418/24-07-2020/ ΑΔΑ:ΨΠΕ4ΩΛΙ-6ΕΙ/ΑΔΑΜ:20REQ007082542 αποφάσεις πολυετούς υποχρέωσης.
* Την υπ’ αριθμ.263/2020 απόφαση της Οικονομικής Επιτροπής με την οποία καθορίστηκαν οι όροι και εγκρίθηκαν οι τεχνικές προδιαγραφές του ανοικτού διεθνούς διαγωνισμού για την προμήθεια καυσίμων και λιπαντικών για τις ανάγκες του Δήμου Λευκάδας και των νομικών του προσώπων για δύο χρόνια
* Τη με αριθμ.443/2020/ΑΔΑ:6Η2ΟΩΛΙ-Φ9Σ απόφαση της Οικονομικής Επιτροπής με την οποία κηρύχθηκε άγονος ο ανοικτός διεθνής διαγωνισμός – μεταξύ άλλων -για την ομάδα Δ.Δ.1 και ματαιώθηκε η διαδικασία (και) για την ομάδα αυτή.

ΑΡΘΡΟ 3Ο : Συμβατικά στοιχεία

Συμβατικά στοιχεία της προμήθειας κατά σειρά ισχύος είναι:

Α) Η διακήρυξη του διαγωνισμού

Β) Η γενική συγγραφή υποχρεώσεων

Γ) Η τεχνική Έκθεση – Τεχνικές Προδιαγραφές

Δ) Ο Ενδεικτικός Προϋπολογισμός

Ε) Η προσφορά του αναδόχου

ΑΡΘΡΟ 4Ο : Τρόπος εκτέλεσης προμήθειας

Η προμήθεια θα εκτελεστεί με συνοπτικό διαγωνισμό.

Για τα λιπαντικά θα δίνεται προσφορά για το σύνολο των ποσοτήτων.

ΑΡΘΡΟ 5Ο : Ανάδοχος-Προμηθευτής

Προμηθευτής αναδεικνύεται εκείνος που θα προσφέρει το μεγαλύτερο ποσοστό έκπτωσης. Οι τιμές προσφοράς σε ευρώ στα υγρά καύσιμα θα πρέπει να δίδονται με ποσοστό έκπτωσης επί τοις εκατό (%) επί της εκάστοτε διαμορφούμενης μέσης μηνιαίας λιανικής τιμής πώλησης έκαστου είδους(πετρέλαιο κίνησης, βενζίνη αμόλυβδη και πετρέλαιο θέρμανσης), του Παρατηρητηρίου Τιμών Υγρών Καυσίμων του Υπουργείου Ανάπτυξης και Ανταγωνιστικότητας για την συγκεκριμένη περιφερειακή ενότητα του νομού όπου θα βρίσκεται η έδρα το αναδόχου. Το προσφερόμενο ποσοστό έκπτωσης θα είναι σταθερό και αμετάβλητο και θα για όλη τη διάρκεια της προμήθειας και δεν θα υπόκειται για κανένα λόγο σε αναθεώρηση.

Οι τιμές προσφοράς των λιπαντικών θα παραμένουν σταθερές και αμετάβλητες και δεν θα υπόκειται για κανένα λόγο σε αναθεώρηση για όλη τη διάρκεια της σύμβασης.

Δεν επιτρέπονται εναλλακτικές προσφορές.

Οι υποβαλλόμενες προσφορές ισχύουν και δεσμεύουν τους οικονομικούς φορείς για διάστημα τρεις (3) μηνών από την επόμενη της διενέργειας του διαγωνισμού

ΑΡΘΡΟ 6Ο : Σύμβαση

Ο ανάδοχος της προμήθειας αυτής, μετά την κατά νόμο έγκριση του αποτελέσματος και μετά από την ολοκλήρωση του νόμιμου προσυμβατικού ελέγχου από την υπηρεσία του αρμόδιου οργάνου του Ελεγκτικού Συνεδρίου, υποχρεούται να προσέλθει μέσα σε δέκα (10) ημέρες από την ημερομηνία της κοινοποίησης της σχετικής ανακοίνωσης για να υπογράψει τη σύμβαση και να καταθέσει κατά το άρθρο 7 της παρούσας, εγγύηση για την καλή εκτέλεση αυτής.

Ο συμβατικός χρόνος της προμήθειας αρχίζει με την υπογραφή της σύμβασης και ορίζεται για δύο έτη. Ο συμβατικός χρόνος παράδοσης των υλικών μπορεί να παρατείνεται, πριν από τη λήξη του αρχικού συμβατικού χρόνου παράδοσης, υπό τις προϋποθέσεις του άρθρου 206 του ν. 4412/2016. Στην περίπτωση που το αίτημα υποβάλλεται από τον ανάδοχο και η παράταση χορηγείται χωρίς να συντρέχουν λόγοι ανωτέρας βίας ή άλλοι ιδιαιτέρως σοβαροί λόγοι που καθιστούν αντικειμενικώς αδύνατη την εμπρόθεσμη παράδοση των συμβατικών ειδών επιβάλλονται οι κυρώσεις του άρθρου 207 του ν. 4412/2016.

Εάν λήξει ο συμβατικός χρόνος παράδοσης, χωρίς να υποβληθεί εγκαίρως αίτημα παράτασης ή, εάν λήξει ο παραταθείς, κατά τα ανωτέρω, χρόνος, χωρίς να παραδοθεί το υλικό, ο ανάδοχος κηρύσσεται έκπτωτος.

ΑΡΘΡΟ 7Ο : Εγγύηση καλής εκτέλεσης της σύμβασης

Η εγγυητική επιστολή καλής εκτέλεσης την οποία θα εκδώσει ο προμηθευτής στους οποίους θα γίνει η κατακύρωση θα εκδοθούν υπέρ του φορέα με τον οποίο θα υπογραφεί σύμβαση. Ο Προμηθευτής στον οποίο έγινε κατακύρωση υποχρεούται να καταθέσει εγγύηση καλής εκτέλεσης των όρων της σύμβασης το ύψος της οποίας ανέρχεται σε ποσοστό **5% (πέντε επί της εκατό)** επί της συνολικής συμβατικής αξίας χωρίς το ΦΠΑ.

Η εγγύηση καλής εκτέλεσης καταπίπτει στην περίπτωση παράβασης των όρων της σύμβασης, όπως αυτή ειδικότερα ορίζει.

Η εγγύηση καλής εκτέλεσης της σύμβασης επιστρέφεται εις τον ανάδοχο της προμήθειας μετά από την οριστική ποσοτική και ποιοτική παραλαβή και ύστερα από την εκκαθάριση των τυχόν απαιτήσεων από τους δύο συμβαλλόμενους.

ΑΡΘΡΟ 8Ο : Έκπτωση Αναδόχου

Εάν γίνει αδικαιολόγητη υπέρβαση της συμβατικής προθεσμίας παράδοσης των υπό προμήθεια ειδών ή ο ανάδοχος δεν συμμορφώνεται προς τις κάθε είδους υποχρεώσεις του, μπορεί να κηρυχθεί έκπτωτος σύμφωνα με τις διατάξεις του Ν. 4412/2016.

ΑΡΘΡΟ 9Ο : Ποιότητα υπό προμήθεια είδους

Εφ’ όσον τα προς προμήθεια είδη δεν ανταποκρίνονται στους όρους της σύμβασης ή εμφανίζουν ελαττώματα, ο ανάδοχος είναι υποχρεωμένος να τα αποκαταστήσει ή βελτιώσει σύμφωνα με τις ισχύουσες διατάξεις του Ν. 4412/2016.

Εφόσον από τη χρήση του ακατάλληλου προϊόντος προκληθεί φθορά στο μηχανολογικό εξοπλισμό και στα μηχανήματα των υπηρεσιών του Δήμου και των Νομικών Προσώπων, ο ανάδοχος υποχρεούται να αναλάβει όλες τις δαπάνες αποκατάστασης της βλάβης που προξένησε το ακατάλληλο προϊόν.

ΑΡΘΡΟ 10Ο : Τρόπος πληρωμής

Η πληρωμή της αξίας κάθε παράδοσης καυσίμων θα γίνεται για το 100% της αξίας του εκάστοτε τιμολογίου, μέσα σε εύλογο χρονικό διάστημα, απαραίτητο για τον έλεγχο και την έκδοση των σχετικών χρηματικών ενταλμάτων πληρωμής και αφού υπογραφούν τα σχετικά πρωτόκολλα Ποσοτικής και Ποιοτικής Παραλαβής από τις αρμόδιες Επιτροπές.

Η πληρωμή του συμβατικού αντικειμένου θα γίνεται σταδιακά κατά τη διάρκεια της εκτέλεσης της προμήθειας κατόπιν της υποβολής ανάλογων τιμολογίων, τα οποία θα συνοδεύονται από το σχετικό Δελτίο Πιστοποίησης τιμών (πινάκιο) που εκδίδεται από την αρμόδια Κρατική Υπηρεσία στο οποίο αναγράφονται οι τιμές των καυσίμων και σύμφωνα με το οποίο εκδίδεται το σχετικό ένταλμα πληρωμής, και της σύνταξης του πρωτοκόλλου παραλαβής από την αρμόδια επιτροπή.

Μετά από την παραλαβή των υπό προμήθεια ειδών, την έκδοση του τιμολογίου του προμηθευτή, την προσκόμιση των νόμιμων δικαιολογητικών και την ολοκλήρωση κάθε νόμιμου ελέγχου από τις υπηρεσίες των φορέων, ο φορέας υποχρεούται ο φορέας υποχρεούται να εξοφλεί τον προμηθευτή μέσα σε διάστημα εξήντα (60) ημερών (Π.Δ.166/2003).

ΑΡΘΡΟ 11Ο : Δαπάνες-έξοδα

Η δαπάνη θα υποβάλλεται στις κατά περίπτωση νόμιμες κρατήσεις, σύμφωνα με τις κείμενες διατάξεις, οι οποίες υπολογίζονται επί της καθαρής αξίας των τιμολογίων, ήτοι: φόρος εισοδήματος 1% για τα καύσιμα και 0,07% υπέρ Ενιαίας Ανεξάρτητης Αρχής Δημοσίων Συμβάσεων.

Στις προμήθειες καυσίμων κίνησης οι κρατήσεις υπέρ των ασφαλιστικών ταμείων επιβαρύνουν την αναθέτουσα αρχή (άρθρο 6 παρ. 15 του Ν. 4071/2012). Δεν εμπίπτουν στη ρύθμιση αυτή οι προμήθειες των καυσίμων για τα μηχανήματα έργου καθώς και όλες οι προμήθειες καυσίμων που ανατίθενται με διαπραγμάτευση ή απευθείας ανάθεση.

ΑΡΘΡΟ 12Ο : Παραλαβή

Η ποιοτική και ποσοτική παραλαβή των ειδών θα γίνεται από κάθε φορέα ξεχωριστά, από την αρμόδια επιτροπή, και σύμφωνα με τις διατάξεις του Ν. 4412/16.

Οι επιτροπές παραλαβής συγκροτούνται από τα ίδια νομικά πρόσωπα, κατά τις κείμενες διατάξεις. Εάν κατά την παραλαβή διαπιστωθεί απόκλιση από τις συμβατικές τεχνικές προδιαγραφές, η επιτροπή παραλαβής μπορεί να προτείνει την απόρριψη των παραλαμβανόμενων ειδών.

Εάν ο ανάδοχος δεν αντικαταστήσει τα απορριπτόμενα είδη με άλλα που πληρούν τις προδιαγραφές της μελέτης μέσα σε οριζόμενη από την επιτροπή προθεσμία, οι αναθέτουσες αρχές δικαιούνται να ακολουθήσουν τις ενέργειες που περιγράφονται στο αντίστοιχο άρθρο της Διακήρυξης, κατά τον προσφερότερο για τις ανάγκες και τα συμφέροντα αυτών τρόπο.

ΑΡΘΡΟ 13Ο : Τόπος παράδοσης προς προμήθεια ειδών

Η παράδοση των ποσοτήτων καυσίμων θα γίνεται τμηματικά ανάλογα με τις ανάγκες, με ευθύνη, μέριμνα και δαπάνη του προμηθευτή, από την ημερομηνία υπογραφής της σχετικής σύμβασης, και κατόπιν έγγραφης εντολής, και συγκεκριμένα:

Α. Το πετρέλαιο θέρμανσης θα παραδίδεται τμηματικά στις δεξαμενές των κτιρίων των αποκεντρωμένων υπηρεσιών του Δήμου Λευκάδας εντός δύο (2) ημερών από τη ζήτησή του. Ο προμηθευτής είναι υποχρεωμένος να τροφοδοτεί με πετρέλαιο θέρμανσης σε περιόδους απεργίας.

Β. Η παράδοση των καυσίμων κίνησης θα γίνεται τμηματικά στα οχήματα στις εγκαταστάσεις του προμηθευτή. Επειδή υπάρχει αδυναμία αποθήκευσης των προς προμήθεια καυσίμων από την αναθέτουσα αρχή οι εγκαταστάσεις αυτές δεν θα απέχουν περισσότερο από 5 χιλιόμετρα από τον  χώρο στάθμευσης των οχημάτων και μηχανημάτων στην κάθε Δημοτική Ενότητα και θα πληρούν όλους τους όρους ασφαλείας με την ισχύουσα νομοθεσία. Ο προμηθευτής είναι υποχρεωμένος να τροφοδοτεί οχήματα με καύσιμα καθημερινά καθώς και τα Σαββατοκύριακα, τις αργίες και σε περιόδους απεργίας.

|  |  |  |
| --- | --- | --- |
| ΘΕΩΡΗΘΗΚΕΛΕΥΚΑΔΑ 2/12/2020Ο Δ/ΝΤΗΣ ΤΕΧΝΙΚΩΝ ΥΠΗΡΕΣΙΩΝΑΡΕΘΑΣ ΣΠΥΡΙΔΩΝΧΗΜ. - ΠΟΛ. ΜΗΧΑΝΙΚΟΣ  |  | ΣΥΝΤΑΧΘΗΚΕΛΕΥΚΑΔΑ 2/12/2020ΠΑΝΤΖΟΥ ΖΩΗΠΕ ΜΗΧ. ΠΑΡΑΓΩΓΗΣ & ΔΙΟΙΚΗΣΗΣ  |